**Mart Helme** (s. 31. lokakuuta 1949 Pärnu) on virolainen diplomaatti, poliitikko ja Viron konservatiivisen kansanpuolueen (EKRE) puheenjohtaja. Helmen nykyinen vaimo Helle-Moonika Helme on myös EKRE:n kansanedustaja ja poika Martin Helme on Viron valtiovarainministeri. Helme erosi sisäministerin tehtävästä.

Elämä ja ura
------------

Helme on valmistunut Tarton yliopistosta vuonna 1973 pääaineenaan historia.

Helme oli Viron kirjankustantamoiden liiton toiminnanjohtaja ennen kuin hän meni vuonna 1994 ulkoministeriön palvelukseen. Seuraavana vuonna presidentti Lennart Meri nimitti hänet Viron Moskovan-suurlähettilääksi. Kauden päätyttyä 1999 Helmestä tuli ulkoministeriön varakansliapäällikkö ja sen jälkeen maatalousministeriön neuvonantaja. Toimiessaan opettajana ja kustannusyhtiö Kunstin johtajana Helme työskenteli samalla europarlamentaarikko Tunne Kelamin neuvonantajana.

Helme oli Viron Kansanliiton jäsen vuosina 2003–2005. Kansanliiton ja Viron isänmaallisen liikkeen yhdistyttyä vuonna 2012 Viron konservatiiviseksi kansanpuolueeksi Helme liittyi sen jäseneksi. Seuraavana vuonna hänet valittiin puolueen puheenjohtajaksi.

Riigikoguun Helme valittiin vuoden 2015 vaaleissa 6 714 äänellä. Vuoden 2019 vaaleissa hän tuli valituksi 9 170 äänellä.

### Kohulausuntoja

Helme oli ministerikautensa aikana jatkuvasti kohujen keskellä. Marraskuussa 2019 hän sanoi suomalaistoimittajille, että Nato on kriisissä ja että Viro valmistelee Naton rinnalle b-suunnitelmaa, minkä pääministeri ja muut virolaispoliitikot oitis tyrmäsivät. Joulukuussa 2019 hän totesi että Suomen hallituksessa istuu lukutaidottomia ja että nykyinen hallitus on vuoden 1918 punaisten kosto.

Helmikuussa 2020 hän kutsui radiossa Suomen hallitusta "huulipunahallitukseksi" Hänen lausuntojaan Yhdysvaltojen presidentinvaalista 2020 on paheksuttu. Helme on sanonut, että "syvä valtio" olisi sekaantunut ääntenlaskentaan. Myös hänen poikansa Martin Helme on pitänyt vaaleja "syvästi vilpillisinä".

Lähteet
-------

1. ↑  Hakala, Kirsi: Populistit haastavat Virossa.  *Suomen Kuvalehti*, 22.2.2019, s. 10.  Otavamedia.
2. ↑  Whyte, Andrew: Kuusik replacement should be woman, says Estonia 200 candidate *News ERR*.  2.5.2019. Viitattu 4.2.2020. (englanniksi)
3. ↑  Savolainen, Petteri: Virossa hallitusfarssi: Kantaaottavaan paitaan pukeutunut presidentti marssi ulos, äärioikeistopuolueen isä ja poika vannoivat ministerivalansa valkoiseen ylivaltaan viittaavilla käsimerkeillä *MTV Uutiset*.  30.4.2019. Viitattu 4.2.2020.
4. 1 2 3  Ammas, Anneli: A genuine nationalist or a laborious landlord? *Postimees*.  15.5.2016. Viitattu 23.2.2019. (englanniksi)
5. ↑  Valimisringkond nr 12 *Valimised*.  8.3.2019. Viitattu 9.3.2019. (viroksi)
6. ↑  Viron sisäministeri kertoi suomalaismedialle b-suunnitelmasta Naton turvatakuille, hallituskumppanit kiirehtivät pyörtämään lausuntoja *Helsingin Sanomat*.  20.11.2019. Viitattu 20.11.2019.
7. ↑  Silja Massa: "Ei ole mitään suunnitelma b:tä" – Viron johto tyrmäsi sisäministerin puheet Naton rinnalle kehitettävästä maanpuolustuksen varaohjelmasta *yle.fi, uutiset*.  20.11.2019. Viitattu 20.11.2019.
8. ↑  Viron sisäministeri haukkuu Sanna Marinin – "Kassatytöstä on tullut pääministeri" Yle, 2019
9. ↑  Mart Helme ristis põhjanaabrite riiki juhtiva võimuorgani "huulepulgavalitsuseks" *Delfi*.  1584905479. Viitattu 23.3.2020.
10. ↑  Viron sisäministeri Mart Helme eroaa tehtävästään, Yle.fi, uutiset 9.11.2020, viitattu 9.11.2020

Aiheesta muualla
----------------

* Kuvia tai muita tiedostoja aiheesta **Mart Helme** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Saksa
* Yhdysvallat
* Latvia

 |
|  |
| Taiteenala | 
* MusicBrainz

 |

 |